Document ID: 31987R3680

*****
ΚΑΝΟΝΙΣΜΟΣ (ΕΟΚ) αριθ. 3680/87 ΤΗΣ ΕΠΙΤΡΟΠΗΣ
της 9ης Δεκεμβρίου 1987
περί παρατάσεως της διάρκειας της ισχύος των μέτρων που προβλέπονται από τον κανονισμό (ΕΟΚ) αριθ. 3191/80 περί μεταβατικών μέτρων περί της μη επανακτήσεως της μεταβλητής πριμοδοτήσεως για σφαγή, για τα προϊόντα του τομέα του προβείου και αιγείου κρέατος που εξάγονται εκτός της Κοινότητας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1837/80 του Συμβουλίου της 27ης Ιουνίου 1980 περί κοινής οργανώσεως αγοράς στον τομέα του προβείου και του αιγείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 794/87 (2), και ιδίως το άρθρο 33,
Εκτιμώντας:
ότι ο κανονισμός (ΕΟΚ) αριθ. 3191/80 της Επιτροπής της 9ης Δεκεμβρίου 1980 περί μεταβατικών μέτρων περί της μη επανακτήσεως της μεταβλητής πριμοδοτήσεως για σφαγή, για τα προϊόντα του τομέα του βοείου και αιγείου κρέατος που εξάγονται εκτός της Κοινότητας (3), όπως τροποποιήθηκε τελευταία από τους κανονισμούς (ΕΟΚ) αριθ. 1558/82 (4) και (ΕΟΚ) αριθ. 1361/85 (5), προβλέπει ότι η διάρκεια ισχύος των εν λόγω μέτρων λήγει την τελευταία ημέρα της περιόδου εμπορίας 1987· ότι οι ποσότητες που εξήχθησαν κατά τη διάρκεια αυτής της περιόδου στο πλαίσιο του εν λόγω κανονισμού, δεν υπερέβησαν τις συνήθεις ποσότητες· ότι, εν αναμονή αποφάσεων περί των μέτρων στο θέμα των εξαγωγών στον εν λόγω τομέα, είναι σκόπιμο να παραταθεί η εν λόγω διάρκεια μέχρι το τέλος της περιόδου εμπορίας 1988·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Προβάτων και Αιγών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η ισχύς του κανονισμού (ΕΟΚ) αριθ. 3191/80 παρατείνεται μέχρι το τέλος της περιόδου εμπορίας 1988.
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από τις 4 Ιανουαρίου 1988.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 9 Δεκεμβρίου 1987.

Labels: 6